section_heading: Životopis
paragraph_text: Nakon Drugoga svjetskoga rata njezina se karijera počela vrtoglavo razvijati. Postala je prva operna zvijezda bivše države. Godine 1949. osvojila je Prvu nagradu na Međunarodnome pjevačkom natjecanju u Ženevi, u prosincu 1950. prvi je put gostovala u Beču kao Turandot, i, kako je kritika u Die Presse pisala, došla je, otpjevala i pobijedila. Nakon Leonore u operi Moć sudbine prozvali su je akustičkim čudom.